ΓΡΑΠΤΗ ΕΡΩΤΗΣΗ E-1548/02

υποβολή: Brigitte Langenhagen (PPE-DE) προς την Επιτροπή

(3 Ιουνίου 2002)

Θέμα: Ψηφιακός ταχογράφος

Με την έγκριση του τεχνικού παραρτήματος 1Β από το Συμβούλιο Υπουργών Μεταφορών και τη δημοσίευση στην Επίσημη Εφημερίδα, ο Κανονισμός 2135/98(1) τίθεται σε ισχύ. Αυτό σημαίνει ότι 24 μήνες μετά τη δημοσίευση στην Επίσημη Εφημερίδα όλα τα οχήματα τα οποία τίθενται σε κυκλοφορία για πρώτη φορά, πρέπει να είναι εξοπλισμένα με ψηφιακό ταχογράφο.

Σκοπός της εισαγωγής του ψηφιακού ταχογράφου είναι, μεταξύ άλλων, η διασφάλιση της αυτόματης καταγραφής δεδομένων που δεν αφήνει περιθώρια για παραποίηση. Εν τούτοις πρόσφατες μελέτες επαληθεύουν τηνποψία που έχει διατυπωθεί εδώ και χρόνια, ότι δηλαδή οι παράνομες επεμβάσεις κυρίως στις κάρτες μνήμης μπορούν να γίνουν με εύκολο τρόπο (πβλ. το άρθρο Smart card found to be vulnerable της International Herald Tribune της 14ης Μαΐου 2002). Αυτό σημαίνει ότι για την ασφάλεια και την προστασία δεδομένων δενπάρχει εγγύηση.

Πώς αξιολογεί η Επιτροπή τα αποτελέσματα των επιστημονικών ερευνών· Ποια μέτρα προτίθεται, να λάβει η Επιτροπή για να αποτρέψει αποτελεσματικά πιθανές παραποιήσεις· Με ποιο τρόπο θα εξασφαλίσει η Επιτροπή ότι ο απαραίτητος αριθμός καρτών μη επιδεχομένων παραποίηση θα είναι διαθέσιμος σε όλη την ΕΕ μέχρι την προβλεπόμενη ημερομηνία·

Έναν άλλο σκοπό που εξυπηρετεί η εισαγωγή του ψηφιακού ταχογράφου είναι, () ότι τα δεδομένα που καταγράφονται είναι διαθέσιμα, σαφή, ευανάγνωστα, εκτυπώσιμα και αξιόπιστα () (Κανονισμός 2135/98, αιτιολογική σκέψη 6). Έχει εξετάσει η Επιτροπή εάν οι εκτυπώσεις του ψηφιακού ταχογράφου είναι κατανοητές για τους ελεγκτές των κρατών μελών και αν οδηγούν σε σαφή ερμηνευτικά αποτελέσματα· Πώς εξασφαλίζεται εντός της ΕΕ η ισότητα μεταξύ των επιπέδων κατάρτισης των ελεγκτών για να αποφευγθούν στρεβλώσεις του ανταγωνισμού λόγω διαφορετικών μηχανισμών ελέγχου·

(1) ΕΕ L 274 της 9.10.1998, σελ. 1.

Απάντηση της κας de Palacio εξ ονόματος της Επιτροπής

(10 Ιουλίου 2002)

Στις 13 Ιουνίου 2002 η Επιτροπή εξέδωσε τον κανονισμό σχετικά με την καθιέρωση των τεχνικών προδιαγραφών για τον ψηφιακό ταχογράφο (Παράρτημα 1Β)(1).

Ενώ οπάρχων ταχογράφος συνίσταται σε μια μονάδα του οχήματος της οποίας ο χειρισμός γίνεται μηχανικά και σε χάρτινα φύλλα καταγραφής, ο νέος ταχογράφος περιλαμβάνει μια ψηφιακή μονάδα στο όχημα και μια προσωπική κάρτα οδηγού. Ο ψηφιακός ταχογράφος καταγράφει αυτόματα τη δραστηριότητα των οδηγών και κρατά τις πληροφορίες επί ένα χρόνο. Η προσωπική κάρτα που πρέπει να έχουν οι οδηγοί καταγράφει και διατηρεί στη μνήμη τις δραστηριότητες του οδηγού επί τις τελευταίες 28 ημέρες.

Με τη χρήση της ψηφιακής τεχνολογίας, τα δεδομένα που καταγράφονται από το νέο ταχογράφο θα είναι αναμφίβολα πολύ δύσκολο να παραβιασθούν και πολύ πιο αξιόπιστα από τον σημερινό εξοπλισμό.

Το άρθρο στην International Herald Tribune της 14ης Μαΐου 2002 αναφέρει στις έξυπνες κάρτες εν γένει. Ωστόσο, για την κατασκευή της κάρτας ταχογράφου έχουν εκπονηθεί ειδικές λειτουργικές απαιτήσεις. Για τους γενικούς στόχους ασφαλείας του συστήματος του ταχογράφου έχει καταρτιστεί ειδικός πίνακας ο οποίος περιέχει τους ειδικούς στόχους ασφαλείας και τις λειτουργίες της κάρτας ταχογράφου.

Για να βοηθηθούν τα κράτη μέλη στην εφαρμογή των απαιτήσεων της κάρτας ταχογράφου, η Επιτροπήποστήριξε το έργο των εμπειρογνωμόνων των κρατών μελών. Το έργο αυτό περιελάμβανε την ανάπτυξη των πτυχών ασφαλείας των καρτών και θα συνεχιστεί το 2002, έτσι ώστε να ετοιμαστεί η ασφαλής εφαρμογή των τεχνικών διατάξεων που αφορούν τις κάρτες ταχογράφου.

Η Επιτροπήποστηρίζει επίσης το έργο μιας ομάδας εμπειρογνωμόνων από τα κράτη μέλη που ασχολούνται με την εφαρμογή του ταχογράφου, έτσι ώστε να εξασφαλιστεί καλύτερη κατανόηση των δεδομένων. Επιπλέον, η Επιτροπή θαποβάλει σύντομα προτάσεις για πιο ενιαίους ελέγχους στον τομέα των οδικών μεταφορών, καθώς και για τη βελτίωση της ποιότητας των ελέγχων αυτών.

Η εκπαίδευση τωνπαλλήλων εφαρμογής του μέτρου αποτελεί καταρχήν καθήκον των κρατών μελών. Ωστόσο, η Επιτροπή θα εξετάσει τη δυνατότητα να χρηματοδοτήσει ένα επικοινωνιακό πρόγραμμα για να προωθηθούν οι γνώσεις και η κατανόηση του νέου εξοπλισμού από τους χρήστες. Το έργο θα έχει ως επίκεντρο μια εκστρατεία πληροφόρησης την οποία θα διευθύνουν οι αρμόδιοιπάλληλοι και θα αφορά τους οδηγούς και τη διαχείριση των επιχειρήσεων.

(1) Κανονισμός της Επιτροπής για έβδομη φορά στην τεχνική πρόοδο του κανονισμού (ΕΟΚ) αριθ. 3821/85 της 20ής Δεκεμβρίου 1985 σχετικά με τη συσκευασία ελέγχου στον τομέα των οδικών μεταφορών, ΕΕ L 370 της 31.12.1985.